สวัสดีค่ะ คือตอนนี้หนูอยู่ม.3แล้ว อายุเพิ่ง14. แล้วเพิ่งมามีประจำเดือนประมาณสิ้นปีที่แล้ว(ครั้งแรก) แล้วตอนนี้ มีประจำเดือน2ครั้งใน1เดือนครั้งแรกเช่นกัน รอบแรกมา 2-7มีนา รอบสองมา 28 มีนา แล้วครั้งนี้มามากเพราะมันเลอะที่นอน(ทุกครั้งไม่เลอะ) ตอนนี้กังวลไปหมดแล้วค่ะ
สวัสดีค่ะ การที่มีประจำเดือนมามาก หรือมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ สอบถามคิดว่าน่าจะเป็นจากการฮอร์โมนเพศหญิงที่ยังไม่สมดุลจากที่เพิ่งเริ่มมีประจำเดือนนะคะ ซึ่งอาจมีประจำเดือนมามากหรือกระปิดกระปรอยได้ในช่วง 1-2ปีแรกที่เริ่มเป็นประจำเดือนค่ะ สามารถรอดูอาการได้ค่ะแต่หากประจำเดือนมามาก จนมีอาการอ่อนเพลีย ดูซีด ลุกขึ้นแล้วหน้ามืด ควรไปพบแพทย์เพื่อตรวจวินิจฉัยโรคอีกทีนะคะ